Un incendiu de proporții a izbucnit duminică la Timișoara. Nori uriași de fum au fost văzuți în apropiere de Pădurea Verde, de la o distanță de 10 km.
La fața locului, pompierii au descoperit peste 100 de cauciucuri au ars ca o torță în curtea unui depozit de anvelope. Flăcările s-au extins și la camioanele din zonă, care erau încărcate cu siliciu, potrivit paginadetimis.ro.
Remorcile a două camioane au fost afectate de incendiu, iar o altă remorcă dezafectată a ars în totalitate. La fața locului au ajuns și inspectorii Gărzii de Mediu, care efectuează verificări și măsurători pentru a stabili dacă există vreun pericol pentru populație în urma incendiului.